સારાંશ માટે દસ્તાવેજ: ભારતના વડા પ્રધાન નરેન્દ્ર મોદી 22 સપ્ટેમ્બરે અમેરિકાના ટેકસાસ રાજ્યના હ્યુસ્ટન શહેરમાં ભારતીય મૂળના લોકોને સંબોધિત કરવાના છે. 

અમેરિકાના રાષ્ટ્રપતિ ડોનાલ્ડ ટ્રમ્પ પણ મોદીના આ કાર્યક્રમમાં ભાગ લેશે. પાછલા ત્રણ મહિનાની અંદર મોદી અને ટ્રમ્પની આ ત્રીજી મિટિંગ હશે. 

આ પહેલાં જૂનમાં જી20 દેશોની બેઠક દરમિયાન અને ઑગસ્ટ મહિનામાં જી7 બેઠક વખતે પણ બંને વચ્ચે મુલાકાત થઈ હતી. 

બંને દેશો વચ્ચે સંબંધ ખૂબ મજબૂત છે પરંતુ હાલ વ્યાપાર સંબંધિત બાબતોમાં થોડોક તણાવ છે.

એવું માનવામાં આવી રહ્યું છે કે મોદી અને ટ્રમ્પ આ વખતે મળશે ત્યારે તેઓ વેપારી સંબંધો પર વાત કરશે. 

કાર્યક્રમની તૈયારી

ફાઇલ ફોટો

'હાઉડી મોદી' કાર્યક્રમની તૈયારીઓ પુરજોશથી ચાલુ છે. હ્યુસ્ટનમાં 5000 વૉલન્ટિયરો એનએસજી એરિનાની સજાવટમાં લાગેલા છે. 

હ્યુસ્ટનમાં રહેનાર ભારતીય મૂળના લોકોમાં મોદીના આ કાર્યક્રમને લઈને ખાસો ઉત્સાહ જોવા મળી રહ્યો છે. 

ભારતીય મૂળના વિશ્વેશ શુક્લા હ્યુસ્ટનમાં રહે છે. તેઓ અને તેમના મિત્રો મોદીના કાર્યક્રમની રાહ જોઈ રહ્યા છે. 

શુક્લા કહે છે, "બહુ ઉત્સાહ છે. અમે બધા એનઆરજી એરિનામાં જવા માટે પોતાના પ્રવેશ પાસની રાહ જોઈ રહ્યા છીએ. ટ્રમ્પ આવી રહ્યા છે એટલે અમારો ઉત્સાહ વધી ગયો છે. લોકો માની રહ્યા છે કે કાર્યક્રમ જોરદાર રહેશે. લોકો તેની રાહ જોઈ રહ્યા છે."

અમેરિકાનાં અન્ય શહેરોથી પણ લોકો હ્યુસ્ટન આવવાની તૈયારી કરી રહ્યા છે. 

ખર્ચ અને 5000 વૉલન્ટિયર

કેટલાક એવા લોકો પણ હ્યુસ્ટનમાં રહે છે જે મોદીની નીતિઓ સાથે સહમત નથી એટલે અથવા ખાનગી કારણોસર કાર્યક્રમમાં નથી જવાના.  

હ્યુસ્ટનમાં રહેતા ભારતીય મૂળનાં અમેરિકન મહિલા આભા વૈચારિક મતભેદના કારણે કાર્યક્રમમાં નથી જવાનાં 

હાઉડી મોદી કાર્યક્રમ વિશે તેઓ કહે છે, "કાર્યક્રમ મોટા પાયે કરવામાં આવી રહ્યો છે અને આખા એરિનાને તંબૂથી ઢાંકવામાં આવી રહ્યો છે. પાણીની જેમ પૈસા ખર્ચવામાં આવી રહ્યા છે."

"પાંચ હજારથી વધુ વૉલન્ટિયર કામમાં લાગેલા છે. એક પ્રકારે શોની તૈયારી થઈ રહી છે, લોકો માટે આ મફતનું આકર્ષણ છે."  

ત્યાં જ એક અન્ય મહિલા ભાવના એ વાતને લઈને પરેશાન છે કે વૃદ્ધ પરિવારજનો અને બાળકોને લઈને ભીડમાં કેવી રીતે જવાશે. 

ભાવના કહે છે "સવારના સમયે ત્યાં ડાઉનટાઉનના વિસ્તારમાં બહુ ટ્રાફિક હોય છે અને બહુ સમય લાગી જતો હોય છે. પાર્કિંગની પણ સમસ્યા હોય છે. વૃદ્ધ લોકો અને બાળકોને સાથે લઈ જવા મુશ્કેલ હોય છે." 

હાઉડી...\nદસ્તાવેજની સમાન ભાષામાં સારાંશ:
'હાઉડી મોદી' નામના કાર્યક્રમ માટે આશરે 60 હજાર લોકોએ ટિકિટ ખરીદી છે અથવા વેઇટિંગમાં છે.